Jan-Magnus Bruheim

**Jan-Magnus Bruheim** (1914–1988) var en norsk forfatter og lyriker. Etter endt skolegang arbeidet han på gård noen år før han i 1957 begynte som lærer i Vågå. Fra 1958 til 1961 var han lærer på Øygardskulen i Skjåk.

Bruheim skrev lyrikk, barnebøker og en roman. Han utviklet seg fra å være en konvensjonell sentrallyriker til en utpreget etisk-religiøs dikter.

Skolesentraliseringen i 1960-årene medførte at han sluttet i skoleverket, men han fortsatte med å drive opplysningsarbeid i flere år, og besøkte grunnskoler og folkehøyskoler over hele landet med kåserier og opplesing. 
Jan-Magnus Bruheim reiste mye i Europa og gjestet USA og Sovjetunionen som medlem av en norsk freds- og kulturdelegasjon. I 1978 flyttet han til lærerboligen i skolehuset i Botnane i Bremanger. Han skrev flere dikt og barnebøker med motiv fra kysten, barneboka *Den kvite hjorten* og diktsamlinga *Flo og Fjøre*. Han sa at de sju årene i Botnane var de mest produktive årene i dikterlivet hans. Bruheim kom tilbake til Skjåk for godt i 1985. Han døde ved hjemmet sitt Vyuli i 1988.

Han mottok flere priser for sitt forfatterskap, bl.a. fikk han fikk Kirke- og undervisningsdepartementets premiering for 8 av bøkene sine, både for samlinger med barnedikt og for billedbøker; han fikk Doblougprisen i 1963 og Nynorsk barnelitteraturpris fra Noregs Mållag fem ganger.

Jan-Magnus Bruheim var onkel til forfatteren Magnhild Bruheim.

## Bibliografi (ufullstendig)

### Dikt
* *Stengt dør* (1941)
* *Nordmed Bångråttjønn* (1942)
* *Yta og djupe* (1945)
* *På skål-vekti* (1947)
* *Spegelen* (1950) 
* *Ord gjennom larm* (1954)
* *Bilete med bakgrunn* (1957)
* *Vide er vegane* (1960)
* *Strålar over stup* (1963)
* *Menneskehagen* (1965)
* *Dikt 1941-1966* (1966)
* *Innover viddene* (1968)
* *Ved kjelda* (1972)
* *Aldri eldest i tidi* (1974)
* *Lyrespelaren* (1977)
* *Du i meg* (1979)
* *Leikande menneske* (1982)
* *Flo og fjøre* (1984)
* *Årringar* (1987)
* *Spegelbrot* Aforismer og kortdikt (posthum, 1990)

### Barnebøker
* *Skrythøna og andre barnerim* (1956)
* *Hornsmeden og andre barnerim* (1958)
* *Røyskatten og andre barnerim* (1961)
* *Dei kallar meg Jo* (1962)
* *Reinsbukken Kauto frå Kautokeino* (1963)
* *Grashoppa og andre barnerim* (1966)
* *Romferda og andre barnerim* (1969)
* *På langferd med Mjo monsemann* (1970)
* *Syskenringen og andre barnedikt* (1972)
* *Doggmorgon* (1977)
* *Norske barnepreiker* (1980)
* *Den kvite hjorten* (1980)
* *Morgonglede* (1986)

### Andre
* *Broren* (1970)
* *Ljosringen* (1971)
* *Møte i myrkret* (1973)
* *I kveldseto* (1974) 
* *Brevet til kjærleiken* (1976)
* *Gapet* (1978)
* *Tankefuglar i tunet* (1980)
;Hørespill
* *Myrke strålor* (produsert 1949, reprise 1953)
* *Hus under hengefjonn* (produsert 1950)

## Priser
* Sunnmørsprisen 1954
* Kultur- og kirkedepartementets litteraturpris for barne- og ungdomslitteratur 1956, for *Skrythøna og andre barnerim* (2. premie)
* Nynorsk barnelitteraturpris 1956
* Kultur- og kirkedepartementets litteraturpris for barne- og ungdomslitteratur 1958, for *Hornsmeden og andre barnerim* (2. premie)
* Kultur- og kirkedepartementets litteraturpris for barne- og ungdomslitteratur 1961, for *Røyskatten og andre barnerim* (1. premie)
* Sokneprest Alfred Andersson-Ryssts fond 1961
* Kultur- og kirkedepartementets billedbokprispris for barne- og ungdomslitteratur 1963, for *Reinsbukken Kauto fra Kautokeino* (sammen med Reidar Johan Berle og Isak Østmo)
* Nynorsk barnelitteraturpris 1963
* Doblougprisen 1963
* Kultur- og kirkedepartementets litteraturpris for barne- og ungdomslitteratur 1966, for *Grashoppa og andre barnerim* (2. premie)
* Kultur- og kirkedepartementets litteraturpris for barne- og ungdomslitteratur 1969, for *Romferda og andre barnerim* (1. premie)
* Nynorsk barnelitteraturpris 1966
* Kultur- og kirkedepartementets litteraturpris for barne- og ungdomslitteratur 1972, for *Syskenringen og andre barnerim* (1. premie)
* Nynorsk barnelitteraturpris 1969
* Nynorsk barnelitteraturpris 1972
* Kultur- og kirkedepartementets billedbokprispris for barne- og ungdomslitteratur 1973, for *Då dyra samlast til dyreting* (sammen med Eva Storsveen)

## Referanser


## Eksterne lenker
* Digitaliserte bøker av Bruheim hos Nasjonalbiblioteket.